صوم وصال

صوم وصال مسلسل روزے رکھنے کے عمل کو کہتے ہیں۔ اس کے تحت ایک شخص ایک روزہ رکھتا ہے اور بغیر کسی افطار یا سحری کے دوسرے روزے میں داخل ہو جاتا ہے۔ اس طرح یا دو روزوں کا وصال ہو چکا ہے یا یہ دو روزے ایک دوسرے میں ضم ہو گئے ہیں۔ اس طرح روزہ یا کھانے پینے سے بچنے اور اجتناب کی وجہ سے فاقہ کشی کی کیفیت رو نما ہوتی ہے اور یہ صحت کے لیے مضر یا جان لیوا بھی ہو سکتی تھی۔ اس وجہ سے یہ عمل مذہب اسلام میں منع ہے۔ جا بہ جا افطار اور سحری کی فضیلت اور ان کے اہتمام کی تاکید کی گئی ہے۔ تاہم یہ عمل رسول اللہ صلی اللہ علیہ و سلم سے ثابت ہے۔

رسول اللہ صلی اللہ علیہ وسلم روزوں کے بلا توقف وصال کرنے یا جوڑنے کو معلوم کر کے وصال کرنے حضرات صحابہ نے بھی ایضًا یہ عمل کو اپنانے میں لگے لیکن چونکہ وصال میں بغیر افطار اور سحری کے مسلسل روزے رکھے جاتے ہیں دنوں کی طرح راتیں بھی بلا کھائے پئے گزرتی ہیں اس لیے ایسے روزے تکلیف اور مشقت کا باعث ہونے کی بنا پر ضعف اور کمزوری بھی پیدا کرتے ہیں اس لیے یہ خطرہ ہی نہیں عام لوگوں کے اعتبار سے امر واقعہ ہے کہ انسان اتنا کمزور ہو جاتا ہے کہ دوسرے فرائض اور ذمہ داریوں کو ادا کرنا مشکل ہو جاتا ہے۔ اس لیے آپ صلی اللہ علیہ وسلم نے امت کو اس طرح روزے رکھنے سے منع فرما دیا اور یہ واضح کر دیا کہ آپ صلی اللہ علیہ وسلم کا معاملہ اس کے برعکس ہے جیسا کہ آگے وضاحت آ رہی ہے۔

رسول اللہ نے جس طرح منع کیا ان کے چند کلیدی الفاظ اس طرح ہیں:
(أيُّكُمْ مِثْلِي)
تم میں سے کون میری مثل ہے۔
بعض حضرات نے اس حدیث سے کشید کیا ہے کہ کسی وجودی معنی میں کائنات کا کوئی شخص آپ صلی اللہ علیہ وسلم کی مثل نہیں ہے اس لیے۔

(إِنَّمَآ أَنَاْ بَشَرٌ مِّثْلُكُمْ)
جو وجودی معنی ہے کہ میں بھی تمھاری طرح انسان ہوں کا معنی کیا ہے کہ میں بھی تمھاری طرح معبود نہیں ہوں حالانکہ اس حدیث کا معنی بالکل واضح ہے کہ:
(إنَّكم لستُمْ في ذلك مثلي)
کہ تم اس وصال کے معاملہ میں میری مثل نہیں۔
کیونکہ میرا رب مجھے کھلاتا پلاتا ہے اور تمھارے ساتھ اس کا یہ معاملہ نہیں ہے وگرنہ آپ صلی اللہ علیہ وسلم بھی عام انسانوں کی طرح کھاتے پیتے تھے۔
سوتے جاگتے تھے۔ بیوی بچوں والے تھے۔

جمہور علما کے نزدیک کھانا پینا مجازی معنی میں ہے کہ کھائے پیے بغیر بھوک و پپاس کے باوجود آپ صلی اللہ علیہ وسلم کے قلب و جگر اور روح کو وہ طاقت اور توانائی میسر رہتی تھی جس سے آپ صلی اللہ علیہ وسلم کی قوت کار اور صحت متاثر نہیں ہوتی تھی یا بقول بعض صوم وصال کی صورت میں آپ صلی اللہ علیہ وسلم کو کھائے پیے بغیر سیری اور سیرابی حاصل ہو جاتی تھی اور آپ صلی اللہ علیہ وسلم کی بھوک پیاس مٹ جاتی تھی اس طرح جمہورکے نزدیک قوت و توانی بھوک پیاس کی موجودگی میں حاصل ہوتی تھی اور دوسرے قول کے مطابق قوت و توانائی بھوک و پیاس ختم کر کے سیری سیرابی سے حاصل ہوتی تھی لیکن یہ وصال کے ساتھ خاص ہے۔

 حدیث اور اس کا تر جمہ 

ترقیم عبد الباقی: 1105 ترقیم شاملہ: -- 2572

وحَدَّثَنَا إِسْحَاقُ بْنُ إِبْرَاهِيمَ ، وَعُثْمَانُ بْنُ أَبِي شَيْبَةَ جميعا، عَنْ عَبْدَةَ ، قَالَ إسحاق: أَخْبَرَنَا عَبْدَةُ بْنُ سُلَيْمَانَ، عَنْ هِشَامِ بْنِ عُرْوَةَ ، عَنْ أَبِيهِ ، عَنْ عَائِشَةَ رَضِيَ اللَّهُ عَنْهَا، قَالَتْ: نَهَاهُمُ النَّبِيُّ صَلَّى اللَّهُ عَلَيْهِ وَسَلَّمَ عَنِ الْوِصَالِ رَحْمَةً لَهُمْ، فَقَالُوا: إِنَّكَ تُوَاصِلُ، قَالَ: " إِنِّي لَسْتُ كَهَيْئَتِكُمْ، إِنِّي يُطْعِمُنِي رَبِّي وَيَسْقِينِي ".

اسحاق بن ابراہیم، عثمان بن ابی شیبہ، عبدہ بن سلیمان، ہشام بن عروہ، حضرت عائشہ رضی اللہ عنہا فرماتی ہیں کہ نبی کریم صلی اللہ علیہ وسلم نے ان کو شفقت کے طور پر وصال کے روزوں سے منع فرمایا صحابہ رضی اللہ عنہم نے عرض کیا کہ آپ صلی اللہ علیہ وسلم تو وصال کے روزے رکھتے ہیں؟ آپ صلی اللہ علیہ وسلم نے فرمایا: ”میں تمھاری طرح نہیں ہوں کیونکہ میرا رب مجھے کھلاتا اور پلاتا ہے۔“ [صحيح مسلم/كتاب الصيام/حدیث: 2572]

 حوالہ جات 

زمرہ:اسلامی اصطلاحات